open-index/open-wikipedia-markdown huggingface dataset:
Mads Eriksen (tegneserieskaper)

**Mads Eriksen** (født 15. juli 1977) er en norsk tegneserieskaper fra Malvik i Trøndelag. Han er kjent for seriene *[[Gnom (tegneserie)|Gnom]]* og *[[M (tegneserie)|M]]*. Mads er medlem av Trondheimstegnerne.

Han tegnet de første to sidene av Gnom i 2000 og sendte dem inn til Bladkompaniet, hvor han fikk god respons. Gnom ble trykt i Smult, og *M* var en av de faste stripene i avisen Dagbladet, i tegneseriebladet Pondus, og til slutt i tegneseriebladet *M* utgitt fra 2005 av Schibstedforlagene. I juni 2006 tok *M* over *[[Blondie (tegneserie)|Blondie]]*s plass i Adresseavisen.

Eriksen tegnet i en periode serien *M* på fulltid. Serien handlet om hans eget lett surrealistiske liv, med noen overnaturlige innslag. Serien var krydret med obskure, «nerdete» referanser, og Star Wars og ninjaer spiller her ofte en hovedrolle.

Eriksen sluttet å levere tegneseriestriper sommeren 2008. Leveringspress fra til forlaget og sykdom ble oppgitt som grunnen for dette. I et intervju med Dagens Næringsliv i september 2009 fortalte han at han var igang med å tegne nye striper, men bladet ble nedlagt i 2012, og etter flere pauser ble de siste stripene av serien tegnet i 2014. Eriksen oppga utbrenthet som grunn, og tegnet i mange år ikke tegneserier. 

Høsten 2021 vendte Mads Eriksen tilbake, nærmere bestemt 14 nye M-striper i Pondus nr. 10.  Han har levert striper til hver utgave siden da.

## Utgivelser
* *Gnom*, samlealbum, Schibstedforlagene «Humoralbum 2/2005»
* *M*, første album, utgitt sommeren 2005, Schibstedforlagene «Humoralbum 4/2005»
* *M*, andre album, utgitt 2005-10-17, Schibstedforlagene «Superalbum høsten 2005»
* *M*, julehefte, utgitt 2005-11-21, Schibstedforlagene «Humoralbum 7/2005»
* *M: Superalbum*, utgitt 2006-07-31, Schibstedforlagene
* *M: julealbum 2006*, utgitt 2006-11-27, Schibstedforlagene
* *M: De første årene*, utgitt Oktober 2007, Schibstedforlagene
* *M: Mperiet slår tilbake*, utgitt 15. september 2008, Schibstedforlagene
* *M: Sønn av Frank*, utgitt 2009, Schibstedforlagene
* *M: IV*, 2010, Schibstedforlagene
* *M: Marzan og Opars juveler*, utgitt 2012, Schibstedforlagene

## Referanser


## Eksterne lenker
* 
* Mads Eriksen på ComicWiki
* Mperiet
Qt

**Qt** er et portabelt programvarebibliotek for utvikling av programmer som uten endringer i kildekoden kan kompileres til å kjøres på flere ulike operativsystemer og plattformer, som X11, Microsoft Windows, macOS og Microsoft Windows CE. Det ble opprinnelig utviklet av selskapet Trolltech.  Qt inneholder funksjonalitet som gjør det populært å bygge grafiske programmer med, men kan også brukes i ikke-grafiske programmer, som tjenere. Foruten en modul til å bygge grafiske brukergrensesnitt inneholder Qt også moduler for å bruke OpenGL, filbehandling, TCP/IP, SQL, XML og multimedia.

Opprinnelig kunne Qt-programmer kun programmeres i C++, men etter hvert har Trolltech også begynt å støtte Java gjennom Qt Jambi Foruten de to offisielt støttede plattformene har tredjeparts utviklere også laget bindinger for Python Ruby C# PHP og Ada

Siden Qt er så portabelt og dessuten tilgjengelig under GPL og LGPL, er det svært populært iblant utviklere av fri programvare og brukes blant annet i skrivebordsmiljøet KDE, mediasenteret MythTV, chat-klienten Psi, nettleseren Arora og i de nyeste versjonene av medieavspilleren VLC Media Player. På den andre siden kan Qt brukes i proprietær programvare med en kommersiell lisens og brukes i programmer som skal kjøre på flere ulike plattformer. Eksempler på dette er nettleseren Opera, Google Earth og Skype. Qt brukes også i Qtopia, Trolltechs plattform for mobiltelefoner.

## Varianter
* Qt/X11 — Qt for vindussystemet X (Unix / Linux)
* Qt/Mac — Qt for Apple Mac OS X
* Qt/Windows — Qt for Microsoft Windows
* Qt/Embedded — Qt for innebygde systemer (Handholdte datamaskiner, Smartphone, Qtopia, etc.)
* Qt/WinCE — Qt for Windows CE
* Qt Jambi — Qt for Java

Det er fire versjoner av Qt for de respektive plattformene:

* Qt Console — for utvikling som ikke trenger grafisk brukergrensesnitt
* Qt Desktop Light — enkelt versjon for utvikling for grafiske brukergrensesnitt, som ikke støtter nettverk og databasebruk
* Qt Desktop — full versjon
* Qt Open Source Edition — full versjon under åpen kildekodelisens

## Versjonshistorikk

## Referanser


## Eksterne lenker
* 
*
Englands regioner

**Region** er i England det høyeste nivå for lokalmyndigheter. Landet er delt i ni regioner, hver med et regjeringskontor og noen fastsatte institusjoner. Stor-London er et særtilfelle, da byen har en borgermester og styres av en folkevalgt forsamling, men allikevel regnes som egen region. Regionene fungerer som valgkretser for valg til Europaparlamentet. Under Oliver Cromwells protektorat på 1650-tallet ble det opprettet 10 regioner i England og Wales av tilsvarende størrelser som dagens regioner.)

## Folkevalgte regionsforsamlinger

Som en del av den samme prosessen som ledet til opprettelsen av egne nasjonalforsamlinger i Skottland, Wales og Nord-Irland ble det bestemt at det skulle holdes folkeavstemninger i regionene over hvorvidt de ønsket å opprette folkevalgte regionsforsamlinger. Slik avstemning ble avholdt i Nordøst-England 4. november 2004, med en klar majoritet mot opprettelsen av et slikt organ. Andre avstemninger ble utsatt for å vurdere muligheten for å ta imot alle stemmer via post.

Motstanden mot slike forsamlinger har først og fremst kommet fra Det konservative partiet, men også mange i Labour Party har vært svært skeptiske. Hovedargumentet mot ordningen er at i stedet for å flytte makt fra sentralregjering nedover vil det heller flytte makt oppover fra grevskapenes organer.

## Referanser


## Eksterne lenker
* Local Government Boundary Commission for England
* Dept of Communities and Local Government
Werner Nachmann

**Werner Nachmann** (født 12. august 1925 i Karlsruhe, død 21. januar 1988 i Karlsruhe) var en tysk politiker (CDU). Han var i mange år formann for Zentralrat der Juden in Deutschland.

Han ble født i en jødisk familie, og emigrerte til Frankrike i 1938. I 1945 vendte han tilbake til hjemlandet, og bygget opp igjen familiens firma i Karlsruhe.

Fra 1961 til 1988 var han formann for det jødiske trossamfunnet i Karlsruhe og det øverste rådet av israelitter i Baden. I 1962 ble han medlem av Zentralrat der Juden, 1965 av dets direktorat og fra 1969 var han dets formann. Han gjorde en stor innsats for forsoning mellom jødiske og ikkejødiske tyskere.

I 1972 tilhørte han organisasjonskomitéen for de olympiske leker i München, og i 1986 fikk han Theodor-Heuss-Preis for sine fortjenester for «jødisk-tysk forsoning og det fredelige samliv mellom jøder og kristne i Tyskland».

Etter hans død i 1988 ble det oppdaget at han mellom 1981 og 1987 hadde underslått omkring 33 millioner mark, som var gitt i statlig støtte til organisasjonen han ledet. Dette har skadet hans ettermæle sterkt. Hvor pengene ble av har man ikke funnet ut, selv om hans etterfølger som leder av de tyske jødenes råd, Heinz Galinski, i flere år intensivt forsøkte å finne det ut.

## Referanser
Objektivisme

**Objektivismen** er et filosofisk system i den aristoteliske tradisjon, skapt av den russisk-amerikanske filosofen og forfatteren Ayn Rand, som baserer seg på fornuft, egoisme/individualisme (fremfor kollektivisme), frihet, og virkelighetens objektivitet.

Objektivismen hevder innen metafysikk at virkeligheten eksisterer uavhengig av noens bevissthet, og hevder innen erkjennelsesteori at menneskets sanser gir pålitelig informasjon og at fornuften er menneskets eneste metode for å oppnå abstrakt kunnskap. Den objektivistiske etikk forfekter rasjonell egoisme: hvert individ bør gjøre sitt beste for å oppnå et lykkelig liv, man har ingen forpliktelser overfor andre mennesker, bortsett fra egne barn. For å oppnå et lykkelig liv må man være rasjonell, langsiktig og prinsippfast, og man må bruke sitt liv til verdiskapende arbeid. Ifølge objektivismen har ingen mennesker noen rett til å initiere tvang mot andre mennesker, og objektivismens politikk forfekter derfor full politisk frihet, såkalt laissez-faire-kapitalisme. Dette innebærer full respekt for individers rettigheter, inkludert den private eiendomsrett. Objektivismen hevder derfor at statens eneste oppgave skal være å beskytte individer mot initiering av tvang; staten skal derfor kun drive politi, rettsvesen og militært forsvar.

Objektivismen hevder at det eksisterer seks grunnleggende dyder (en: virtues), og disse er: rasjonalitet, uavhengighet (en: independence), produktivitet, ærlighet (honesty), integritet og rettferdighet (justice).

Da Ayn Rand ble bedt om å oppsummere hovedprinsippene i sin filosofi i få ord, gjorde hun det som følger:

* Metafysikk: objektiv virkelighet«Nature, to be commanded, must be obeyed.» (Francis Bacon)*
* [[Epistemologi]]: [[rasjonalitet|fornuft]]<br />*«You can't have your cake and eat it, too.» (amerikansk ordtak)*
* [[Etikk]]: [[egoisme]]<br />
* [[Politikk]]: [[laissez-faire|laissezfairekapitalisme]]<br />*«Give me liberty or give me death» (Patrick Henry)*

Objektivismen er fremstilt i Ayn Rands romaner og essaysamlinger, og er systematisk fremstilt som et hierarkisk oppbygget integrert system i [[Leonard Peikoff]]s *Objectivism: The Philosophy of Ayn Rand'' (1991).

## Se også
*Foreningen for Studium av Objektivismen

## Eksterne lenker
* 
*  Foreningen for Studium av Objektivismen
*  AynRand.no
*  Bergen Objektivist Forening
*  Ayn Rand institute
*  En kritisk artikkel om objektivismen av Michael Shermer
*  En nettside med lenker til artikler som er kritiske til objektivismen
*  Objektivismens dyder
*  The Cato Institute
*  The Objective Standard
*  TankeKrim s02e01 - Ayn Rand del 2 (med Vegard Martinsen)
*  TankeKrim Episode 4 - Objektivisme - Ayn Rand og Frihet
Siquijor

**Siquijor** (tidligere kjent som **Siquihod**) er en øy i landsdelen og øygruppen Visayas på Filippinene. Siquijor er samtidig en av Filippinenes minste provinser. Provinshovedstaden heter også Siquijor, og har ikke bystatus ennå (2004).

Provinsen Siquijor, opprettet den 17. desember 1971, består av øya Siquijor (336 km²). Det er ingen omliggende øyer som hører inn under provinsen. Den ligger rett øst for provinsen Negros Oriental. Nord for Siquijor er Cebu, i øst Bohol og i sør Mindanao.

Språket på Siquijor er cebuano.

## Navnet Siquijor
Det er to teorier om navnet: Det kan være avledet av navnet på øya legendariske hersker *Kihod*, eller det kan være en forvanskning av *katugasan* (*tugas* er en tresort).

## Politisk inndeling
Siquijor har 6 "municipalities" (landkommuner).

### Landkommuner (municipalities)

* Enrique Villanueva
* Larena
* Lazi
* Maria
* San Juan
* Siquijor

## Historie
Spanjolene kalte Siquijor for *Isla del Fuego* *(ildøya)*, noe som kom av gløden fra ildfluene som holdt til i molavetrærne på øya.

Spanjolene oppdaget Siquijor i 1565 under Miguel Lopez de Legazpis ekspedisjon. Siden da har øya vært under spansk styre. Alle dagens kommunesentra (unntatt Enrique Villanueva) er hvor det ble anlagt katolske menigheter. Den første menigheten, Siquijor, ble opprettet i 1783 og ble administrert av sekulargeistlighet. De årene som fulgte fram til 1877 grunnla munkeordenen augustinerrekollektene menigheter i Larena (Cano-an), Lazi (Tigbawan), San Juan (Makalipay), og Maria (Cangmeniac).

Mellom 1854 og 1892 var øya del av spanjolenes politisk-militære Bohol-provins. Denne militæradministrasjonen har sin bakgrunn i et ca. 80 år langt opprør på Bohol som faktisk gjorde øye uavhengig fra den spanske krone, helt til opprøret ble stått med i 1820-årene. I 1862 ble Siquijor overført til provinsen Negros Oriental. I 1901 ble den en "underprovins" *(sub-province)* under Negros Oriental, og den 17. september 1971 en egen provins. Året etter ble provinssetet flyttet fra Larena til Siquijor.  
## Eksterne lenker
*
Woking

**Woking** er en stor by og verdslig sogn i grevskapet Surrey i England. Den ligger i den vestre delen av grevskapet, omkring 30 minutters reise med tog til Waterloo stasjon i London. Woking ligger 37&nbsp;km sørvest for Charing Cross, i sentrale London. Byen ligger i den sørvestlige utkanten av Stor-Londons urbane område og er innenfor Londons pendlerbelte. En stor del av befolkningen pendler enten til London eller til Heathrow lufthavn. Byen Woking, uten de omliggende distriktene, har en befolkning på 62 792 innbyggere (2011). Med hele det administrative distriktet Woking utgjør befolkningen 99 500 innbyggere (2011).

## Beskrivelse
Byen oppsto rundt en jernbanestasjon som ble anlagt på 1800-tallet for å fungere som krysningspunkt mellom to jernbanelinjer. Den ene av dem gikk til Brookwood gravlund, som ble opprettet av *London Necropolis Company* som avlastningskirkegård for London. Woking fikk senere Storbritannias første krematorium, i 1878.

Det forelå planer om å flytte grevskapsadministrasjonen for Surrey til Woking. Den ligger per i dag i Kingston, men den byen er overflyttet fra Surrey til Stor-London.

Den mest kjente fotballklubben i byen er Woking FC. Fotballspilleren Michael Hale er fra Woking.

En annen kjent person fra Woking er H.G. Wells, som i sin bok *[[Klodenes kamp]]* lot marsboerne lande i byen. Det er reist en statue av en marsboer – etter Wells' beskrivelse – i sentrum.

Storbritannias første moské ligger i Woking, formgitt og bygget for dette formålet i 1889. Den er sunnimuslimsk.

## Referanser


## Litteratur
* Muir, Hugh (29. juni 2005): «Woking to teach London to be a world leader in tackling climate change», *The Guardian*
* Crosby, Alan (2003): *A History of Woking*, Phillimore

## Eksterne lenker
* 

* Woking Borough Council
Brookwood gravlund

**Brookwood gravlund** (engelsk **Brookwood Cemetery**, også kalt **the London Necropolis**) er en gravlund som ble opprettet i 1852 av *London Necropolis Company* for å avlaste Londons kirkegårder. Den vokste svært raskt, og var i 1854 verdens største gravlund, en tittel den holdt i mange år. 

Den ligger rett ved Woking i Surrey. Opprinnelig var det bare mulig å komme dit via en spesiell jernbanelinje som fra London gikk fra en egen stasjon rett ved Waterloo stasjon. Denne stasjonen ble revet etter å ha blitt skadet av bombingen under andre verdenskrig. 

I 1917 ble det opprettet en krigskirkegård. Falne fra både første og andre verdenskrig ligger der. Et militært minnesmerke ble reist i 1958.

Det er også et minnesmerke for Edvard Martyren, konge av England.

## Eksterne lenker

* Brookwood Cemetery
*  Brookwood Cemetery and The Necroplis Company
Finlandshette

**Finlandshette** (også kalt **balaklava**) er en hetteliknende lue som dekker hele hodet og halsen unntatt ansiktet. Det finnes også varianter med åpninger bare for øynene, eller for øyne og munn, og hodeplagget er derfor også brukt som maske.  Finlandshetter brukes særlig som fritids- eller arbeidsplagg til vern mot vær og vind, særlig snø og kulde, og passer under en hjelm. De kan også brukes for å beskytte mot ild eller for å skjule identiteten til bæreren. Det tradisjonelle materialet er ull, men moderne hetter lages også i andre materialer, for eksempel fleece,  vindtette tekstiler eller neoprenskum. Finlandshettene kan rulles opp og brukes som vanlig lue dersom det ikke er nødvendig å dekke hele hodet.

## Bakgrunn

Navnet *balaklava* kommer fra den ukrainske tidligere byen ved samme navn som ligger på Krim-halvøya, etter at engelske kvinner strikket slike hetter under Krimkrigen for å gjøre det lettere for soldatene å holde ut kulden. Ideen hadde de fra soldatene selv, som trakk på seg ekstra store ullsokker og laget hull for øyne og munn. I Norge har plagget gjerne blitt kalt *finlandshette*. Navnet oppstod da en i Norge strikket og sendte slike luer som hjelp til finske soldater under vinterkrigen i 1939-1940. Ordet *balaklava* er forsøkt innført også i Norge, spesielt etter at den finske ambassaden i Norge oppfordret avisene til å slutte å kalle dem finlandshetter. Dette skyldes at hettene gjerne forbindes med forbrytere og politiske aktivister som ønsker å skjule sin identitet; på svensk kalles plagget derfor også *rånarluva* («ranerlue»).

## Spesialversjoner
Hettene finnes også i spesialiserte versjoner, for eksempel i form av uniformsplagg for politi og militærstyrker. De er da gjerne laget i spesielle flammehemmende materialer, slik at de både skjuler bærerens identitet og gir en viss beskyttelse mot flammer.

### For barn
For barn er plagget gunstig for lek i snøen, og kaldt vær. Plaggene for barn er gjerne tilpasset med ekstra lang hals. Passformen rundt ansiktet er avgjørende for hettens vern mot vind og snø.

## Se også
* Hette
* Maske

## Referanser


## Eksterne lenker
* 
*
2020-årene

**2020-årene** er et tiår som begynte 1. januar 2020 og som kommer til å vare til 31. desember 2029.

Tiåret ble tidlig preget av koronapandemien, som først ble konstatert i desember 2019. I tillegg til effekter på menneskers helse, er spesielt økonomiske tilstander også berørt av pandemien.

Militære konflikter forekommer også, inkludert krigen i Ukraina og krigen i Gaza.

## Verdenshendelser

* 11. mars 2020 – Verdens helseorganisasjon erklærte koronavirusutbruddet som en pandemi.
* 24. februar 2022 – Russland gikk til fullskalainvasjon av Ukraina.
* 8. september 2022 – Elizabeth II av Storbritannia døde etter over 70 år som britisk monark – sønnen Charles III tok over.
* 7. oktober 2023 – Krigen i Gaza startet med Hamas’ angrep på Israel.
* 20. januar 2025 – Donald Trump ble innsatt som USAs 47. president.

## Se også
* Liste over tiår, århundrer og årtusen

## Referanser


## Eksterne lenker
*
2030-årene

**2030-årene** er et tiår som begynner 1. januar 2030 og som kommer til å vare til 31. desember 2039.

## Eksterne lenker
*
Dressmann

**Dressmann** er Nordens største kleskjede innen herreklær med 400 butikker i Norge, Sverige, Finland, Danmark og Island. 

Dressmann eies av Varner-Gruppen og har hovedkontor på Billingstad i Asker. Kjeden ble startet av Frank Varner som åpnet sin første butikk på Grünerløkka i Oslo under navnet Frank Varner. I 1967 byttet virksomheten navn til Dressmann. Dressmann hadde i 2002 en omsetning på over 2 milliarder kroner. 

I 2007 utvidet Dressmann sitt konsept med Dressmann XL, hvor utvalget er herreklær i størrelsene 2XL til 9XL.

## Land med butikker

### Nåværende

### Tidligere

## Referanser


## Eksterne lenker
* 
*
Warcraft: Orcs & Humans

***Warcraft: Orcs & Humans*** er et strategispill (sanntidsstrategispill) utviklet av selskapet Blizzard Entertainment, utgitt til PC og Mac i 1994.

Spillets formål er å bygge opp en by eller base, fullt utstyrt med blant annet forsvarsverk og produksjonsanlegg for ulike typer soldater. Målet er deretter å eliminere motstandernes soldater og rasere deres bygninger, når man har rasert alle fienders bygninger har man vunnet. mat må man ha for å skaffe soldater maten kan skaffes av å lage farms (humans) eller å lage orc burrows (orcs)

Spillet har vært et av de mest populære spillene i mesterskap innen videospill (*[[world cyber games]]*).

## Andre Warcraft-spill
Blizzard har produsert fire oppfølgere, i tillegg til utvidelsespakker. Alle er satt i det samme universet. Det nyeste spillet i serien, World of Warcraft, er i motsetning til resten ikke et strategispill, men et MMORPG. ''Hearthstone'' er et selvstendig spin-off-spill som er satt i *Warcraft*-universet med basis i *World of Warcraft*, og har gjerne alternative, ofte komiske versjoner av Azeroth som ikke nødvendigvis er kanoniske til *World of Warcrafts* Azeroth.
## Mottagelse

*Warcraft: Orcs & Humans* ble med god margin Blizzards beste suksess. I november 1995 rapporterte *[[Entertainment Weekly]]* at spillet hadde blitt rangert som det 19. mest solgte produktet distribuert med CD.

## Referanser
Flyveress

**Flyveress** er en betegnelse på en militær pilot som har skutt ned minst fem fiendtlige fly. Begrepet oppsto i første verdenskrig, da franske aviser beskrev Adolphe Pegoud som et flyveress etter at han ble den første til å skyte ned fem tyske fly.

## Flest nedskytninger
*  Erich Hartmann (352 nedskytninger i andre verdenskrig)
*  Manfred von Richthofen, «Den røde baron» (80 nedskytninger i første verdenskrig)

## Norske flyveress under andre verdenskrig
* Svein Heglund (16 )
* Werner Christie (11)
* Helner Grundt Spang (10 )
* Martin Gran (9)
* Marius Eriksen (9)
* Nils Kolbjørn Jørstad (6 )
* Frederik Sverdrup Fearnley (6 )
* Ragnar Dogger (6)
* Rolf Arne Berg (5 )
* Helge Sognnæs (5 )
* Bjørn Bjørnstad (5 )
* Ola Gert Aanjesen (5 )
* Helge Mehre (5)
* Arne Austeen (5)
* Olav Djønne (5)

Antall bekreftede nedskytninger i parentes. Desimaler (halvt, tredelt og kvart poeng) utdeles der flere enn én pilot har deltatt i nedskytingen.

## Bildegalleri

|Russiske Lydia Litvyak av det Sovjetiske Luftvåpen, en av bare to kvinnelige flyveress i historien.
Fil:AWM SUK12082 Clive Caldwell.jpg|Australske Clive Caldwell brukte bare to minutter på å ødelegge fem tyske fly under den andre verdenskrig.
Fil:Adolphe Pégoud.jpg|Adolphe Pegoud regnes som det første flyveresset med først fem nedskutte fly.


## Referanser


## Eksterne lenker
* 

__NOTOC__
Simon Slåttvik

**Simon Kaurin Slåttvik** (1917–2001) var en norsk kombinertløper fra Valnesfjord i Fauske kommune. I 1952 tok han OL-gull i kombinert. Slåttvik, som representerte IL Stålkameratene i Mo i Rana, tok også bronsemedalje under VM på ski 1950 i Lake Placid. I 1952 i forkant av OL hoppet han 125 meter i Oberstdorf. Den første norske kominertløperen som hoppet over 100 meter var Sverre Stenersen i 1950.

Slåttvik ble i 1951 tildelt Holmenkollmedaljen. Han ble tildelt 14 kongepokaler, og er med det den som har vunnet flest i kombinert, med like mange som Sverre Stenersen. Han hadde også et kombinertrenn oppkalt etter seg, Slåttvikrennet, som ble arrangert i heimbygda Valnesfjord.

## Medaljer i norske mesterskap

## Referanser


## Eksterne lenker
*
Negros Oriental

**Negros Oriental** er en filippinsk provins i landsdelen Visayas. Den omfatter den sørøstlige halvparten av øya Negros. Den andre halvbarten er dekket av provinsen Negros Occidental. Provinshovedstaden er Dumaguete City.

Todelingen av øya følger omtrent språkgrensen mellom cebuano og ilongo; tre fjerdedeler av de cebuanospråklige områdene ligger i Negros Oriental, som er økonomisk og kulturelt orientert mot Cebu og Cebu City i øst.

## Navnet Negros Oriental
Øya het tidligere *Buglas*. Mange av innbyggerne var mørkhudede fra en av de første immigrasjonsbølger til de filippinske øyne, en gruppe spanjolene kalte *negritos*. Spanjolene gav øya navn etter dem. *Oriental* betyr *østlige*.

## Politisk inndeling
Negros Oriental er delt i 5 "cities" (bykommuner) og 20 "municipalities" (landkommuner).

### Bykommuner (cities)

*Bais City
*Canlaon City
*Bayawan City (Tulong)
*Tanjay City
*Dumaguete City

### Landkommuner (municipalities)

*Amlan (Ayuquitan)
*Ayungon
*Bacong
*Basay
*Bindoy (Payabon)
*Dauin
*Guihulngan
*Jimalalud
*La Libertad 
*Mabinay
*Manjuyod
*Pamplona
*San Jose
*Santa Catalina
*Siaton
*Sibulan
*Tayasan
*Valencia (Luzurriaga)
*Vallehermoso
*Zamboanguita

## Historie
De spanske koloniherrer hadde foretatt og holdt fast en administrativ todeling av Negros på frem til 1734. Da ble hele Negros samlet til et militærdistrikt administrert fra Iloilo.

Bosetning i spanskorganiserte landsbyer i østdelen er belagt fra og med 1787.  De eldste er Dauin, Tayasin, Jimalalud, Guihulngan og Baco.

I 1865 ble hele øya en militær-politisk provins med Bacolod som hovedstad. Den første guvernøren var Emilio Saravia. Negros ble igjen delt i to provinser i 1890. Siquijor ble utskilt fra Negros Oriental i 1901 som egen underprovins (senere selvstendig provins).
## Eksterne lenker
*
Aage Kvalbein

**Aage Kvalbein** (født 1947) er en norsk musiker. Han hadde sin debutkonsert i 1973, og ble i 1985 professor i cellospill.

Aage Kvalbein har fått følgende priser:

* Strykerprisen, Trondheim 1969
* Folwangpreis, Tyskland 1973
* Debutantprisen 1973
* Vunnet internasjonale musikkonkurranser i Helsingfors og München 1976
* Spellemannprisen 1986 i klassen klassisk musikk/samtidsmusikk for  *[[Edvard Grieg|Grieg]] sonater for fiolin/klaver og cello/klaver* (med Arve Tellefsen, Eva Knardahl og Jens Harald Bratlie)
* Kritikerprisen
* Griegprisen

Han er gift med Mari Maurstad, far til skuespillerne Scott, Aslak og Stinius Maurstad, og bror av Jon, Hans og Asbjørn Kvalbein.

## Referanser


## Eksterne lenker
* 
* 
*  Aage Kvalbeins offisielle side.
Statsbudsjett

:*For Norge, se [[statsbudsjettet]] og [[nasjonalbudsjettet]].*

Et **statsbudsjett** er et overslag over en stats inntekter og utgifter i et budsjettår. I noen land, deriblant Norge, utarbeides statsbudsjettet av regjeringen, mens i andre land, blant annet USA, er det nasjonalforsamlingen som leder budsjettarbeidet.

Som hovedregel må statsbudsjettet uansett vedtas av landets nasjonalforsamling fordi den har bevilgende myndighet.

I Danmark vedtas statsbudsjettet ved lov, finansloven.
Mari Maurstad

**Mari Maurstad** (født 1957) er en norsk skuespiller. 

Maurstad tok examen artium ved Hartvig Nissens skole. Hun debuterte på Den Nationale Scene i Bergen i 1978 i Shakespeares Kong Lear. Hun har vært fast ansatt på Nationaltheatret siden 1981 og i tillegg medvirket i mange forskjellige TV-program og dubbet en rekke tegnefilmer. Hun har blant annet lånt sin stemme til Dolly Duck og Ole, Dole og Doffen Hun har også utgitt flere CD-innspillinger og bøker.

Høsten 2007 deltok Mari Maurstad i programserien *[[Skal vi danse (TV-program)|Skal vi danse]]* på TV 2 sammen med den svenske danseren Jan-Eric Fransson. De ble stemt ut av konkurransen 26. oktober.

Hun har jobbet og engasjert seg for bærekraftige prosjekter for barn og ungdom i Sør-Afrika gjennom organisasjonen Zulufadder.

## Familie
Mari Maurstad er datter av skuespilleren Alfred Maurstad (1896–1967) og hans andre kone Gro Scott-Ruud (1928–2017), som igjen var datter av maleren Gunnar Scott-Ruud. Mari er halvsøster til Toralv Maurstad. Wenche Foss var Maurstads gudmor.

Hun er gift med cellisten Aage Kvalbein. Sammen har de 3 sønner Scott Maurstad (1988&ndash;), Aslak Maurstad (1992&ndash;) og Stinius Maurstad (1994&ndash;). 

## Æresbevisninger
* *Leif Justers ærespris*, 2001
* *[[Heddaprisen]],* 2008, for beste kvinnelige birolle for Miss Lamont i *Singin’ in the Rain* ved Oslo Nye Teater
* *[[Solprisen]]*, 2024, for å ha spredd sol og glede til det norske folk.

## Bibliografi
* *De gode gamle sangbøkene*
* *Hvem bryr seg om sjelen, jeg vil heller ha en sexy rumpe*
* *Lange skjørter korte bein, rumpa hang som en slipestein*
* *Barnas store teaterbok*
* *Barn + garn = sant*
* *Oluffa*
* *Sangboka om Margrethe Munthe*
* *La llorona-coco film*

## Referanser


## Eksterne lenker
* 
* 
*
Cicero (andre betydninger)

**Cicero** har flere betydninger:

## Personer
* Marcus Tullius Cicero, romersk statsmann
* Alessandro Cicero, misjonær
* Cicinho (*d.e. lille Cicero*), fotballspiller

## Institusjoner
* CICERO Senter for klimaforskning

## Steder
* Cícero Dantas, kommune i Brasil

## Annet
* Cicero (typografi), lengdemål i typografi, der én cicero tilsvarer tolv punkter eller 4,51&nbsp;mm, eller skriftstørrelse mellom korpus og mittel
Hektar

**Hektar** (forkortet **ha**) er en SI-godkjent metrisk enhet for måling av areal, tilsvarende  kvadratmeter eller 10 dekar.

Ett hektar tilsvarer 10 dekar, hundre hektar tilsvarer én kvadratkilometer, og ett hektar tilsvarer følgelig én hundredels kvadratkilometer. Ett hektar tilsvarer også 2,47 acre, og én acre tilsvarer 0,40469 hektar (4,0469 dekar).

Hektar er ikke en SI-enhet, men godkjent for bruk med SI.

## Etymologi
Ordet «hektar» kommer av fransk *hectar*, som igjen bygger på *hecto-* (av gresk *hekatón*, «hundre»), og *are*, «ar» (av latin *area*, «åpen plass»).

## Bruk

Hektar benyttes til å angi størrelse på landområder. Hektar brukes, sammen med dekar, særlig til å angi størrelse på skog, landbrukseiendommer og tomter.

### Konvertering

1 hektar = 10 000 m²
1 hektar = 100 ar
1 hektar = 10 dekar
1 hektar ≈ 10 mål (et mål er 984,34 kvadratmeter).
100 hektar = 1 kvadratkilometer

Ettersom et hektar er 100 meter ganger 100 meter, som er lik én hm (hektometer) ganger én hm, er ett hektar lik én kvadrathektometer.

## Se også
*SI-enhet

## Referanser
Examinatus juris

**Examinatus juris** (også kalt **dansk jurist**) var tidligere en tittel for en jurist fra universitetene i København eller Christiania som hadde studert rettsvitenskap uten å ha examen artium, men fått opptak på grunnlag av såkalt preliminæreksamen (uten å ha lest latin). Ordningen ble avskaffet på midten av 1800-tallet.

Disse examinati hadde begrensede karrièremuligheter, da alle høyere embeder i utgangspunktet var forbeholdt juridiske kandidater.

## Se også
*Akademiske grader
## Eksterne lenker
* genealogi.no: Examinati juris 1736–1814
Posthuset (høyhus)

**Posthuset**, tidligere og ofte på folkemunne kalt **Postgirobygget**, er et næringsbygg i Biskop Gunnerus' gate 14 på Vaterland i Oslo. Huset fungerer blant annet som hovedkontor for Posten Bring og Sopra Steria. Navnet Posthuset ble innført 12. mai 2000 under en pressekonferanse.

Postgirobygget ble oppført i perioden 1972 til 1975 og var tegnet av arkitekt Odd Borgrud Pedersen og Rolf Christian Krognes. I sin opprinnelige form var bygget 80 meter høyt med 19 etasjer og hadde fire flate vegger og flatt tak.

Da bygningen sto ferdig var den Norges høyeste. Bygget var kontroversielt på grunn av utseendet. I 1990 ble det 117 meter høye nabobygget Oslo Plaza oppført, og med det var ikke lenger Postgirobygget Oslos høyeste bygg.
I mars 2001 kjøpte Entra Postgirobygget av Posten Bring for 530 millioner kroner. I forbindelse med overtakelsen ble det utlyst en åpen arkitektkonkurranse med det formål å gjøre det utskjelte bygget om til et funksjonelt kontorbygg. Arkitektfirmaet HRTB vant med sitt utkast «Forandring».

I 2003 ble bygget renovert – syv etasjer ble lagt til og bygningen ble splittet i to tårn, sammenføyd av et smalere midtparti, som stilnet kritikken mot utseende noe. Det er i dag Oslos nest høyeste og Norges tredje høyeste bygning med en høyde på 112 meter og 26 etasjer. Postgirobygget ble i forbindelse med renoveringen omdøpt til Posthuset. Avisen *[[Aftenposten]]* flyttet fra Akersgata 51 til det nyrenoverte bygget 12. mai 2003.

I tilknytning til høyhuset ligger et lavbygg.

## Galleri

Inngang Posthuset Vaterland Oslo.jpg|Inngangen til Posthuset
Postgirobygget og Plaza.JPG|Bildet viser Postgirobygget (til høyre) og Oslo Plaza (til venstre). Ekeberg skimtes i bakgrunnen.
Posthuset and Radisson Blu Plaza Hotel.jpg|Posthuset og Radisson Blu Plaza Hotel, 2021.
Postgirobygget 01.jpg|Posthuset i Oslo
Postgirobygget original fasade.jpg|Postgirobygget, original arkitektur


## Referanser


## Eksterne lenker
* 
* Entra eiendom: Biskop Gunnerus gate 14, Oslo
* HRTB Arkitekter: Ombygging og påbygging av Postgirobygget
Anestesi

**Anestesi** er betegnelsen på å gjøre hele eller deler av kroppen ufølsom for smerte. Uttrykket brukes også dersom dette skyldes skader eller sykdom.

Det finnes tre hovedtyper av bedøvelse:

* Lokalbedøvelse
* Regionalbedøvelse (epidural / spinal)
* Narkose

## Lokalbedøvelse
Lokalbedøvelse vil si at bare en svært begrenset del av kroppen bedøves, som regel hud eller slimhinner. Denne bedøvelsesformen brukes ofte ved tannbehandling og ved mindre kirurgiske inngrep, som for eksempel å fjerne føflekker. Det brukes som regel sprøyte for å gi lokalbedøvelse i underhuden, men det kan også gis som bedøvende krem før nålestikk eller spray før for eksempel gastroskopi.

## Regionalbedøvelse

Regionalbedøvelse eller sentral nerveblokade, også kalt blokk-anestesi, innebærer at en region av kroppen bedøves. Man kan injisere bedøvelsesmiddel til epiduralrommet (**epiduralanestesi**) eller væsken som omgir ryggmargen (**spinalanestesi**), slik at man skaper en midlertidige regionale lammelser. Regionalbedøvelse kan brukes i flere sammenhenger, for eksempel ved fødsler og ved operasjoner i nedre deler av kroppen. Denne bedøvelsesformen brukes mest hvis det er ønskelig at pasienten er våken eller hvis det er andre fordeler med regionalbedøvelse. Anestesilegen velger bedøvelsesform i samråd med kirurg og den som skal opereres. Epiduralbedøvelse brukes også sammen med narkose, for å gi smertelindring i dagene etter operasjonen. Dette kan redusere behovet for å gi sterke smertestillende midler som morfin intravenøst eller peroralt.

## Narkose
Narkose innebærer at hele kroppen bedøves, hjernen inkludert. Pasienten er bevisstløs gjennom hele operasjonen. Denne metoden brukes når det skal opereres på steder hvor lokalbedøvelse er umulig. Et annet formål med narkose er å holde muskulaturen slapp under inngrepet.

Barn får nesten alltid narkose, selv for små inngrep. Også voksne med angst legges i narkose, som for eksempel folk med sterk tannlegeskrekk. Narkose brukes også ved elektrosjokkbehandling, for eksempel ved depresjon eller atrieflimmer.

Ved en del hjerte- og lungelidelser prøver man å unngå narkose fordi det innebærer en større risiko for komplikasjoner. Ved senil demens kan narkosen gi betydelig forverring av demenstilstanden. Derfor er det grunn til å være tilbakeholdende med operative inngrep på demente pasienter. Enkelte hjerneoperasjoner blir også utført hvor pasienten er i våken tilstand. I enkelte tilfeller prøver en å unngå narkose ved enkelte hjerneoperasjoner for å lettere holde kontroll på pasientens funksjoner, slik som taleevner, slik at kirurgene vet om de har operert riktig i hjernen og ikke har truffet feil.

Anestesi er et område innen anestesiologi.

## Fotnoter

## Eksterne lenker
* 
* Helsebibliotekets emnesider om anestesi
* Artikler om Anestesi i Tidsskrift for Den norske legeforening
Southern Leyte

**Southern Leyte** er en filippinsk provins i regionen Eastern Visayas i landsdelen Visayas. Den omfatter den sørlige fjerdeparten av øya Leyte og en rekke omliggende mindre øyer. Den grenser i nord mot provinsen Leyte. Provinshovedstaden er Maasin City. Vest for Southern Leyte ligger øya og provinsen Bohol, og i sør ligger Mindanao. En hovedvei fra Luzon til Mindanao går gjennom provinsen; fra Liloan er det fergeforbindelse til Surigao City i provinsen Surigao del Norte på Mindanao.

Leyte var lenge én provins. Fordi det var vanskelig å administrere hele øya fra provinshovedstaden Tacloban, ble Southern Leyte utskilt som egen provins den 22. mai 1959.

## Politisk inndeling
Southern Leyte er delt i 1 "city" (bykommune) og 18 "municipalities" (landkommuner).

### Bykommune (city)
*Maasin City

### Landkommuner (municipalities)

*Anahawan
*Bontoc
*Hinunangan
*Hinundayan
*Libagon
*Liloan
*Limasawa
*Macrohon
*Malitbog
*Padre Burgos
*Pintuyan
*Saint Bernard
*San Francisco
*San Juan
*San Ricardo
*Silago
*Sogod
*Tomas Oppus

## Historie
Da Ferdinand Magellan fikk landkjenning i 1521 etter å ha krysset Stillehavet, var det foran en øy tilhørende den nåværende provinsen Southern Leyte. Det skjedde den søndagen da man under den katolske gudstjenesteliturgien leste evangeliet om Lasarus og den rike mann; Magellan gav derfor navnet *"Lasaristøyene"* til øygruppen han oppdaget. Navnet slo ikke gjennom. Sjøfareren Ruy Lopez de Villalobos oppkalte i 1543 øya Leyte etter den spanske tronfølger Filipp II (konge 1556&ndash;1598), og dette navnet ble senere overført på hele øygruppen: *Las Islas Felipinas*. 

I sør ligger øya Limasawa. Det var her Ferdinand Magellan gikk i land langfredag den 29. mars 1521 og inngikk en blodspakt med den lokale Rajah Kolambu. Påskeaften feiret ekspedisjonen katolsk messe på øya – den første i Filippinenes historie. Øya er idag overveiende ikke-katolsk; de fleste innbyggerne tilhører Iglesia Filipina Independiente. Det var først i mars 1993, over 450 år senere, at en katolsk menighet ble etablert på øya.

Verdenshistoriens største sjøslag, *[[Slaget i Leytebukta]]*, fant sted øst for Southern Leyte den 23.-26. oktober 1944, under andre verdenskrig. Slaget ble utkjempet mellom amerikanske og australske styrker på den ene siden og japanske styrker på den andre siden.

## Naturkatastrofer
### Leirras i San Francisco 2003
I desember 2003 krevde et jordskred ca. 200 menneskeliv i kommunen San Francisco på øya Panaon.

### Leirras in Saint Bernard 2006
Et leirras den 17. februar 2006 rammet landsbyen *[[barangay]]* Guinsaugon i fjellene i kommunen Saint Bernard, og tok hundrevis av liv. Leirraset skyldes en kombinasjon av snauhogst, uvanlig kraftig nedbør og et lite jordskjelv.  Landsbyen hadde omkring 2.500 innbyggere før jordraset, men en del av dem hadde evakuert. Noen steder var leirlaget 10 meter tykt etter katastrofen.

## Referanser


## Eksterne lenker
*
Hovedserien (astronomi)

**Hovedserien** er et begrep i astronomien som betegner stjerner som fusjonerer hydrogen til helium. Ca. 90 % av alle kjente stjerner ligger på hovedserien, og dette er den mest stabile og lengste fasen i en stjernes livssyklus. Den tegnes gjerne inn som et diagonalt bånd i Hertzsprung-Russel-diagrammer.

Solen er en typisk hovedseriestjerne som har omtrent 4,5 milliarder år igjen på hovedserien. Jo større en stjerne er, jo kortere tid vil den tilbringe på hovedserien. En stor stjerne fusjonerer hydrogen til helium mye mer effektivt enn en liten stjerne, og bruker opp hydrogenet i kjernen på noen titalls millioner år. Mindre stjerner kan være på hovedserien i flere milliarder år, slik som Solen.
 
Stjerner med masse opptil ca. 6 solmasser ender opp som hvite dverger. Når kjernereaksjonene avtar og til slutt stopper, vil gravitasjonen presse stjernen mer og mer sammen.

Røde dverger har mellom 10 og 50 prosent av massen til Sola og er tilsvarende mindre i diameter. Problemet med å observere røde dverger er at de er så svake.

## Litteratur

## Referanser
Ruy López de Villalobos

**Ruy López de Villalobos** (født ca. 1500 i Toledo, Spania – død 4. april 1546 i Amboina, Molukkene), spansk sjøfarer og oppdagelsesreisende. 

Man vet lite om Ruy López de Villalobos før vi hører at han i Mexico hadde ry på seg som en dyktig navigatør (1540). Visekongen, Antonio de Mendoza, gav ham i oppdrag å oppdage og utforske *Krydderøyene*, som portugiserne ennå ikke hadde okkupert. Han seilte med fire skip fra Navidad nær Acapulco i 1542, oppdaget øygruppene *[[Marshalløyene]]*, *Carolinene* og *[[Palau]]* (Pelew), og fikk øye på en stor øy han kalte *Caesarea Caroli*, og som kan ha vært Luzon i de filippinske øyer. Han kom også forbi øya Samar (eller det kan ha vært Leyte), som han kalte Filipps øy, etter den spanske tronfølger Filipp. Senere ble dette navnet overført på hele øygruppen. 

Deretter fant han en øy som han kalte Antonio eller Saragan (muligens Mindanao), og etablerte en koloni der, til tross for de fastboendes motstand. Ettersom det ble knapt med forsyninger og ammunisjon beordret han tre skip tilbake til Mexico. Men de led skibbrudd allerede før de hadde forlatt synsranden. Sulten drev dam da til å oppgi kolonien og begi seg til Amboina, der portugiserne nå var på plass og kastet dem i fengsel. Der døde Lopez de Villalobos etter kort tid.

En av fangene, losen Guido de Labezares, klarte å flykte og vendte tilbake til Mexico. Han var senere med på Legazpi-ekspedisjonen til Filippinene og ble en av Filippinenes første generalguvernører.

At noen av de øyene López de Villalobos oppdaget i virkeligheten tilhørte Hawaii-gruppen, er kanskje ikke sannsynlig, men kan heller ikke utelukkes.

## Referanser
Anestesiologi

**Anestesiologi** er den medisinske spesialitet som beskjeftiger seg med områdene anestesi (bedøvelse), intensivmedisin, akuttmedisin og avansert smertebehandling. 

En lege som er spesialist i anestesiologi kalles anestesiolog. Begrepet anestesilege kan brukes synonymt med anestesiolog eller omfatte alle leger som arbeider med anestesi, herunder leger under spesialisering i faget. 

Tradisjonelt var anestesileger ansvarlige for å gi pasienter narkose og bedøvelse i forbindelse med kirurgiske inngrep, men anestesifaget har blitt stadig mer avansert og omfatter i dag i Norge og flere andre land i vel så stor grad intensiv- og akuttmedisin. 

I enkelte land regnes akuttmedisin som et eget fag, men i Norge er det del av anestesiologien. Anestesiologi er blant de tallmessig største og også mest allsidige medisinske spesialitetene. De fleste anestesileger jobber på sykehus, ofte i akuttmottak, kirurgiske avdelinger, intensivavdelinger og utrykningstjenester. Leger som jobber i redningstjenester eller med militær- og katastrofemedisin er også svært ofte anestesileger.

## Eksterne lenker
* Godkjente spesialister i anestesiologi (Den norske lægeforening)
* Anestesiologi ved NTNU
* Anestesi.no – Tverrfaglig web-ressurs
Mål (enhet)

**Mål** er en gammel måleenhet av areal. Begrepet er synonymt med dekar, altså &nbsp;kvadratmeter, eksempelvis 40 x 25 meter, eller ved et kvadratisk areal omkring 31,6 x 31,6 meter.

## Eldre definisjoner
I tidligere tider var et norsk mål lik ¼ tønneland eller &nbsp;kvadratfot, tilsvarende ca. 984,34&nbsp;m² (basert på en fot som var 31,375&nbsp;cm lang, definert i lov av 1824). Foten har imidlertid variert i størrelse gjennom tidene, så et mål har variert tilsvarende. Målet ble videre inndelt i 100 roder.

## Moderne definisjon
Da meterkonvensjonen ble innført i Norge fortsatte mange å bruke mål som en størrelse som beskriver areal.

## Se også

* Norske måleenheter

## Referanser


## Eksterne lenker
* 
* Justervesenet
Konsul

**Konsul** kan vise til:

*Romersk konsul – tittelen på de to høyeste embedsmenn i antikkens Rom fra 509 f.Kr.
*Konsul (diplomati) – tjenestemann som ivaretar interessene til et land og dets innbyggere i utlandet
Supergruppe

**Supergruppe** i populærmusikalsk forstand er et band sammensatt av musikere som allerede er kjent fra andre sammenhenger. Fenomenet er eldre enn betegnelsen.

Det engelske ordet *supergroup* er datert tilbake til 1968 Ifølge “Rolling Stone”-redaktør Jann Wenner var Cream den første supergruppen. Fenomenet, det at musikkgrupper slår seg sammen eller at en gruppe opptar en berømt artist fra en annen gruppe, er eldre. Et tidlig eksempel fra USA er The Skillet Lickers, som i 1926 ble dannet med deltagelse fra noen av de aller første berømte countrymusikere som Gid Tanner, Clayton McMichen og Riley Puckett. 

Supergrupper kan være langlivede, kortvarige eller etableres på prosjektbasis. Goodwillprosjekter som Forente Artister («Sammen for livet») er eksempler på prosjektbaserte supergrupper.

Supergrupper kan gjenforenes - av og til flere ganger, som Gitarkameratene.

Begrepet brukes også iblant om band med svært stor suksess.

## Eksempler på supergrupper
* Emerson, Lake & Palmer (1970) med Keith Emerson (Nice), Greg Lake (King Crimson), Carl Palmer (Atomic Rooster)
* Cream (1966) med Eric Clapton (The Yardbirds), Jack Bruce (Manfred Mann), Ginger Baker (Graham Bond Organization)
* Blind Faith  (1969) med Eric Clapton, Ginger Baker, Steve Winwood (The Spencer Davis Group og Traffic), Ric Grech (Family)
* Crosby, Stills & Nash (1968) med David Crosby (The Byrds), Graham Nash (The Hollies), Stephen Stills og til tider Neil Young (begge fra Buffalo Springfield)
* The Highwaymen (1985–2002) med Willie Nelson, Johnny Cash, Waylon Jennings og Kris Kristofferson
* Traveling Wilburys (1988) med Bob Dylan, George Harrison, Jeff Lynne (Electric Light Orchestra), Tom Petty (Tom Petty & the Heartbreakers), og på det første albumet Roy Orbison
* Strength In Numbers i 1989 med Béla Fleck (banjo), Mark O'Connor (fele, gitar), Sam Bush (mandolin), Jerry Douglas (dobro) og Edgar Meyer (bass). Medlemmene hadde bakgrunn i grupper som spilte bluegrass og blugrasslignende musikk (f.eks. New Grass Revival).
* The Dead Weather (2008) med Jack White (The White Stripes og The Raconteurs), Jack Lawrence (The Greenhornes og The Raconteurs), Alison Mosshart (The Kills), Dean Fertita (Queens of the Stone Age)
* Asia
* Audioslave
* Velvet Revolver

;I Norge
* Gitarkameratene
* The National Bank 
* Black Diamond Brigade
* Amgala Temple

## Referanser
ToppVolley Norge

**ToppVolley Norge** er et prosjekt som går ut på å utvikle unge volleyballtalenter til å bli enda bedre - innendørs og i sandvolleyball. På skolen i Suldal får de utdanning ved Sauda videregående skole og trening i moderne anlegg og med internasjonale trenere.

ToppVolley Norge er et partnerskap mellom Rogaland fylkeskommune (ved Sauda videregående skole), Norges Volleyballforbund (NVBF), Suldal kommune og Statkraft. Sportslig er TVN base for NVBF sin juniorlandslagssatsing. Elevene kommer fra hele Norge. På Sand bor de på internat drevet av Rygjatun.

## Eksterne lenker
*
Ægir

**Ægir** kan referere til:

* Ægir, en jotun som ifølge den norrøne mytologien rår for havet.
* Ægir – Norsk Havbruksmuseum og Ægirsenteret.
* Ægir Bryggeri
* Hjuldamperen «Ægir».
* Ægir Linjeforening
Richard Fox

**Richard Fox** (eller **Richard Foxe**) (født 1447 på Pullock's Manor, Ropsley, Lincolnshire, England, død 5. oktober 1528 på Wolvesey Palace, Winchester, Hampshire), engelsk statsmann, katolsk biskop av Exeter, av Bath & Wells, av Durham og til slutt av Winchester.

## Liv og virke
### Bakgrunn
Richard var sønn av en Thomas Fox og hans hustru Helena. Mens han studerte i Paris ble han engasjert til tjeneste for jarlen av Richmond (den senere kong Henrik VII av England), som da var søkte hjelp hos den franske krone. Da han ble konge av England utnevnte Henrik VII Fox til *Lord Privy Seal* og ble sendt på en rekke oppdrag. Han var en av kongens mest betrodde medarbeidere, 

### Biskop
Den 2. april 1487 ble han utnevnt til biskop av Exeter og bispeviet seks dager etter, muligens i Norwich Etterhvert ble han forflyttet og forfremmet til bispedømmene Bath & Wells (den 8. februar 1592), Durham (1594) til slutt til Winchester (den 1. oktober 1501), Englands rikeste bispedømme. Kongen tilbød ham senere utnevnelse til erkebiskop av Canterbury, men han avslo. 

Hans tjenester ble søkt i de aller fleste offentlige transaksjoner på den tid, og ble bl.a. valgt av kongen til gudfar til hans sønn, den senere kong Henrik VIII av England. Det var biskop Fox som i 1501 sluttførte ekteskapsforhandlingene som førte til forlovelsen mellom den engelske tronfølger prins Arthur og den spanske prinsesse Katarina av Aragón og mellom kong Henrik VIIs yngste datter Maria med den senere keiser Karl V. 

Det var biskop Fox som introduserte Wolsey for kongehuset, og med kongens bruk av den ambisiøse Wolseys tjenester, særlig fra 1511, begynte biskop Fox' innflytelse raskt å avta. Den fremtidige kardinal Wolsey ble i 1516 benyttet av Henrik VII som utsending til keiser Maximilian I. Som takk ble han belønnet med dekanatet Lincoln, og senere fulgte flere æresbevisninger. Richard Fox var helt og holdent motstander av Wolseys utenrikspolitikk, og gav i 1516 fra seg det kongelige segl. Fra nå skulle han konsentrere seg fullt ut om sine (ofte forsømte) kirkelige forpliktelser som biskop, både som sjelesørger og administrator.

Richard Fox grunnla *Corpus Christi College* i Oxford i 1515&ndash;16 i samarbeid med biskop Hugh Oldham av Exeter, som – sies det – advarte Fox at de munkene som han opprinnelig hadde tenkt å testamentere sitt jordiske gods til, allerede hadde mer eiendom en det de etter loven hadde rett til å besitte. 

Richard Fox gjorde blant annet en stor innsats for å forskjønne sin domkirke, katedralen i Winchester. 

Wolsey gjorde stadig vekk sitt for å sette Henrik VIII opp mot Fox, og higet etter å overta hans bispedømme Winchester.  

Biskop Fox var blind for en tid før sin død den 5. oktober 1528 i Winchester.

## Episkopalgenealogi
Hans episkopalgenealogi er:
* Kardinal Henry Beaufort (1374-1447)
* Kardinal Thomas Bourchier (1404-1486) * bispeviet 1435 
* Erkebiskop John Morton (ca 1420-1500) *1479
* Biskop *Richard Fox* (1447-1528) *1487

## Referanser


## Eksterne lenker
*